32000D0251
L 078/26
JURNALUL OFÍCIAL AL UNIUNII EUROPENE
DECIZIA COMISIEI
din 17 martie 2000
privind recunoașterea în principiu a conformității dosarului transmis pentru examinare detaliată în vederea eventualei înscrieri a RPA407213 (fenamidonă) în anexa I la Directiva 91/414/CEE a Consiliului privind introducerea pe piață a produselor fitosanitare
[notificată sub numărul C (2000) 699]
(Text cu relevanță pentru SEE)
(2000/251/CE)
COMISIA COMUNITĂȚILOR EUROPEENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 1999/80/CE a Comisiei (2) și, în special, articolul 6 alineatul (3),
întrucât:
(1)
Directiva 91/414/CEE (denumită în continuare „directiva”) prevede stabilirea unei liste comunitare de substanțe active a căror incorporare în produsele fitosanitare este autorizată.
(2)
Rhône-Poulenc Ag. a prezentat autorităților franceze un dosar privind substanța activă RPA407213 (fenamidonă) la 15 septembrie 1999.
(3)
Autoritățile menționate anterior au comunicat Comisiei rezultatele unei prime examinări a conformității dosarului cu cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă în cauză, în anexa III la directivă. Prin urmare și în conformitate cu dispozițiile articolului 6 alineatul (2), solicitantul a transmis dosarul Comisiei și celorlalte state membre.
(4)
Comitetul permanent fitosanitar a fost informat cu privire la dosarul RPA407213 (fenamidonă) la 17 ianuarie 2000.
(5)
Articolul 6 alineatul (3) din directivă prevede că trebuie să se confirme la nivel comunitar faptul că fiecare dosar se consideră că îndeplinește, în principiu, cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă în cauză, de anexa III la directivă.
(6)
Această confirmare este necesară pentru ca examinarea dosarului să poată fi continuată și pentru ca statele membre să aibă posibilitatea de a acorda o autorizație provizorie pentru produsele fitosanitare care conțin substanța activă în cauză în condițiile prevăzute la articolul 8 alineatul (1) din directivă și, în special, condiția privind evaluarea detaliată a substanței active și a produsului fitosanitar în conformitate cu cerințele directivei.
(7)
O astfel de decizie nu exclude posibilitatea ca solicitantul să fie invitat să furnizeze date sau informații complementare atunci când, pe parcursul examinării detaliate, aceste date sau informații sunt necesare pentru a lua o decizie.
(8)
Statele membre și Comisia sunt de acord ca Franța să continue examinarea detaliată a dosarului RPA407213 (fenamidonă).
(9)
De îndată ce este posibil și într-un termen de cel mult un an, Franța va prezenta Comisiei un raport privind concluziile examinărilor efectuate, însoțit de eventualele recomandări privind înscrierea sau neînscrierea substanței și condițiile aferente. După primirea acestui raport, examinarea detaliată va continua în cadrul Comitetului permanent fitosanitar, cu concursul tuturor statelor membre.
(10)
Măsurile prevăzute de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Dosarul următor îndeplinește, în principiu, cerințele privind datele și informațiile prevăzute la anexa II și, pentru cel puțin un produs fitosanitar care conține substanța activă în cauză, în anexa III la directivă, ținând seama de utilizările propuse:
dosarul pe care Rhône-Poulenc Ag. l-a prezentat Comisiei și statelor membre în vederea înscrierii RPA407213 (fenamidonă) ca substanță activă în anexa I la Directiva 91/414/CEE și care a fost înaintat Comitetului permanent fitosanitar la 17 ianuarie 2000.
Articolul 2
Prezenta decizie se adresează statelor membre
Adoptată la Bruxelles, 17 martie 2000.